n_a

Nililala nikiwa na maruerue. Kwa sababu siku hiyo nilifanya kazi
  nyingi sana. Nilimsaidia mama yangu na kazi za nyumbani, tena nikaenda
  kwenye duka lake kumsaidia kwa sababu siku hiyo nyingine dada yangu
  alikuwa anaolewa na mwanamume mmoja ambaye alikuwa na pesa nyingi
  sana. Nilimsaidia kuosha vyombo, nyumba na nguo zingine. Mama yangu
  akaenda kuwasaidia kupanda harusi. Mimi nilikuwa dukani nikimalizia
  malizia kazi za dukani. Dada yangu pia alikuwa akisaidia kupanga
  harusi kanisani. Kasisi alikuwa anawaombea mama yanqu. Familia yetu
  ilikuja kuhudhuria harusi ya wapendwa hao. Nilienda na dada yangu
  mahali pa kutengeneza nywele, alipambwa vizuri sana. Akatengenezwa
  makucha, alikuwa ameng’ara sana.

  Mimi naye nilipakwa rangi ya vidole. Nikaenda nyumbani kufanya kazi ya
  ziada. Nilipomaliza, nilienda kupika chakula cha usiku. Nilimaliza
  kupika na nikamaliza kufanya kazi ya ziada, Nikapakulia watu, tena
  walipomaliza kula nikaosha vyombo, nilipomaliza ilikuwa saa tano za
  jioni. Nilienda kanisani kupanga viti, maua na ala za muziki. Harusi
  ilikuwa inaanza saa tisa. Tulipomaliza tulienda kununua nguo na viatu.
  Nguo ambazo tulinunua zilikuwa zinapendeza sana. Mama pia alinunua
  nguo yake.

  Ilipofika saa tisa. Nilikuwa nimeng’ara sana hadi nilikuwa nimepakwa
  mapodozi. Kanisa ilikuwa imependeza sana, kasisi alikuwa akihubiri.
  Nilienda kuita watoto wenzangu. Walipokuja tuliketi mahali pa watoto.
  Bibi harusi alipoingia, paliwekwa muziki. watu walisimama. Bibi harusi
  alikuwa amependeza sana. Alikuwa amevaa nguo nyeupe ambayo inapendeza
  sana. Walipofunga nikkah, tukacheza muziki. Tulienda kula chakula na
  keki. Tulikula vyakula vingi sana kama pilau, biriani, kuku, nyama na
  wali wa nyama. Keki ilikuwa tamu sana. Tulipomaliza kula tulienda
  kuogelea, tuliogelea hadi saa moja ya usiku. Tulikuwa tumefurahi sana.
  Tulikuwa tumechoka lakini bado tunataka kuogelea.

  Mama alikuja akatuambia tuwache kuogelea twende tuvae tule tena.
  Tulikula biriani kwa kuku. Mama na baba yangu, walikuwa wanacheza
  muziki. Tulienda nao kucheza muziki. Tulienda kuchukua keki tena mara
  ya pili. Mama yangu alikuwa ameenda kubadilisha nguo. Ilipofika saa
  nne ya usiku, mama alisema twende kwa gari. Tulichelewa kufika
  nyumbani. Nilikuwa nimefurahi lakini pia nimechoka sana. Nililala kama
  hadi sijielewi.